नई दिल्ली: भारत से सबसे अमीर शख्स अरबपति मुकेश अंबानी (Mukesh Ambani) का टेलीकॉम वेंचर जियो (Jio) दुनिया के सबसे तेजी से बढ़ने वाले वेंचर में से एक है। रिलायंस जियो ने केवल दो साल में ही देश में अपनी पकड़ मजबूत कर ली है, और भारती एयरटेल व वोडाफोन जैसे टेलीकॉम कंपनियों को कड़ी टक्कर भी दे रही है। लेकिन जिस जियो की सफलता का श्रेय मुकेश अंबानी को दिया जाता है, उसकी शुरुआत का आइडिया मुकेश अंबानी का नहीं था। इस बात का खुलासा कोई और नहीं बल्कि खुद मुकेश अंबानी ने किया है। लंदन में एक स्पीच के दौरान उन्होंने बताया था कि जियो का आइडिया उनकी बेटी ईशा (Isha Ambani) ने साल 2011 में दिया था।